pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานสลากแถลง “ข้อสรุปในการแก้ปัญหาสลากเกินราคา ตามโร้ดแมประยะที่ 3”
วันพฤหัสบดีที่ 24 มกราคม 2562
สํานักงานสลากแถลง “ข้อสรุปในการแก้ปัญหาสลากเกินราคา ตามโร้ดแมประยะที่ 3”
กรรมการและโฆษกคณะกรรมการสลากกินแบ่งรัฐบาล พร้อมด้วยผู้อํานวยการสํานักงานสลากกินแบ่งรัฐบาล แถลง “ข้อสรุปในการแก้ปัญหาสลากเกินราคา ตามโร้ดแมประยะที่ 3”
วันนี้ (24 มกราคม 2562) เวลา 14.00 น. ที่สํานักงานสลากกินแบ่งรัฐบาล นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล พร้อมด้วย พ.ต.อ.บุญส่ง จันทรีศรี ผู้อํานวยการสํานักงานสลากกินแบ่งรัฐบาล แถลงต่อผู้สื่อข่าวว่า ตามที่คณะกรรมการสลากกินแบ่งรัฐบาล ได้วางแนวทางในการแก้ไขปัญหาการจําหน่ายสลากเกินราคาไว้ 3 ระยะ คือ ระยะแรกคือการจัดระเบียบและบังคับใช้กฎหมาย ระยะที่ 2 คือ การปรับแผนและกําหนดทิศทางการจําหน่าย ด้วยการจัดระบบการจําหน่ายสลากผ่านโครงการซื้อ-จองล่วงหน้า เป็นการปรับสมดุลปริมาณสลากระหว่างระบบตัวแทนจําหน่ายและระบบการซื้อ-จองล่วงหน้า ทําให้สลากกระจายไปยังผู้จําหน่ายทั่วประเทศ และระยะที่ 3 คือการแก้ไขปัญหาอย่างยั่งยืนและเป็นธรรม ซึ่งในห้วงระยะเวลาหลายเดือนที่ผ่านมา สํานักงานสลากกินแบ่งรัฐบาล ได้ลงพื้นที่รับฟังเสียงของประชาชน ทั้งผู้ซื้อและผู้ขายสลาก เกี่ยวกับความต้องการในการซื้อขายสลาก เพื่อรวบรวมไปสู่วิธีการแก้ไขปัญหา จากผลการรับฟังเสียงซึ่งมีความหลากหลายนั้น ส่วนใหญ่ผู้ซื้อต้องการซื้อสลากแบบรวมชุด ผู้ขายจึงต้องไปหาซื้อสลากมารวมชุดเพื่อตอบสนองความต้องการของผู้ซื้อ ทําให้ต้นทุนการจําหน่ายเพิ่มสูงขึ้น และยังทําให้สลากแบบใบเดี่ยวหายไปจากตลาดด้วย นอกจากนี้ ยังมีเรื่องของปริมาณสลากรวมชุดที่มีความแตกต่างกัน ทีทั้งแบบ 5 ใบ 3 ใบและ 2 ใบ เป็นต้น
จากข้อมูลของการลงพื้นที่รับฟังเสียงของผู้ซื้อและผู้ขาย ประกอบกับในปัจจุบัน สถานการณ์การจําหน่ายสลากแบบรวมชุดทวีความรุนแรงมากขึ้น ทั้งในเรื่องของปริมาณการรวมชุดและเรื่องของราคา จนทําให้การหาซื้อสลากแบบใบเดี่ยวทําได้ยาก เนื่องจากถูกดึงไปรวมชุดเป็นส่วนใหญ่ คณะกรรมการสลากกินแบ่งรัฐบาล จึงได้ร่วมกันพิจารณาด้วยความรอบคอบ และคํานึงถึงประโยชน์ต่อผู้ซื้อเป็นสําคัญและในขณะเดียวกันก็ไม่ให้กระทบต่อผู้ขาย จึงมีมติให้ดําเนินการจัดทําสลากแบบรวมชุดขึ้น โดยเป็นการรวมชุดแบบ 2-2-1 คือ การจัดชุด 2 ใบ เป็นจํานวน 2 เล่ม และจัดชุด 2 ใบ อีก 2 เล่ม และมี 1 เล่ม ที่เป็นใบเดี่ยว สําหรับชุด 2 ใบแรก มีเลข 6 หลักเหมือนกัน จํานวน 100 ชุด ชุดละ 2 ใบ และจะมีเลขหมายเลข 6 หลักเหมือนกัน ซึ่งไม่ซ้ํากับชุดแรก อีกจํานวน 100 ชุด ชุดละ 2 ใบ และอีก 1 เล่ม จํานวน 100 ใบ ทําให้รายย่อยแต่ละรายได้รับสลากจํานวน 5 เล่มเช่นเดิม แต่สามารถจําหน่ายสลากชุดได้ 200 ชุด ชุดละ 2 ใบ ซึ่งสามารถแยกขายเป็นใบเดี่ยวได้
นอกจากนี้ จะมีการคละตัวเลขภายในเล่มเดียวกัน และการจัดจําหน่ายเป็นการกระจายไปทั่วประเทศ ทําให้ไม่สามารถนําไปจับชุดเพื่อรวมเป็นชุดจําหน่ายในปริมาณมาก ๆ ได้อีกต่อไป และจะพิมพ์สีที่แตกต่างกันเพื่อเป็นจุดสังเกต เพื่อให้ผู้ขายและผู้ซื้อเห็นได้ชัดเจนว่าเป็นสลากที่พิมพ์ออกมาเป็นแบบรวมชุด
สลากแบบรวมชุดนี้ จะจําหน่ายในระบบซื้อ-จองล่วงหน้าฯ โดยเริ่มดําเนินการในการทํารายการซื้อ-จองล่วงหน้าฯ ครั้งที่ 81 ซึ่งเปิดให้จองสลากงวดวันที่ 1 มีนาคม 2562 (ทํารายการจองวันที่ 5-6 กุมภาพันธ์ และทํารายการซื้อวันที่ 19 กุมภาพันธ์ 2562) และจะใช้เวลา 3 เดือนในการประเมินผลการทดลองตลาด
สําหรับการการจัดพิมพ์สลากแบบรวมชุดในลักษณะดังกล่าวนี้ เป็นไปเพื่อเป็นการตอบสนองทั้งผู้ซื้อและผู้ขาย ที่มีความต้องการซื้อขายสลากแบบรวมชุด แต่ในขณะเดียวกัน ก็ต้องจํากัดปริมาณในการการรวมชุดไม่ให้มีมากจนเกินไปด้วย
รัฐบาลไทย-ข่าวทำเนียบรัฐบาล-นายกรัฐมนตรี นำเจ้าหน้าที่ทำเนียบรัฐบาลตีปิงปอง พร้อมย้ำให้ความสำคัญและสนับสนุนกีฬาทุกประเภท
วันพุธที่ 21 ธันวาคม 2559
นายกรัฐมนตรี นําเจ้าหน้าที่ทําเนียบรัฐบาลตีปิงปอง พร้อมย้ําให้ความสําคัญและสนับสนุนกีฬาทุกประเภท
นายกรัฐมนตรี นําเจ้าหน้าที่ทําเนียบรัฐบาลตีปิงปอง พร้อมย้ําให้ความสําคัญและสนับสนุนกีฬาทุกประเภท
วันนี้ (21 ธันวาคม 2559) เวลา 15:10 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําข้าราชการ พนักงานราชการ และเจ้าหน้าที่ทําเนียบรัฐบาล เล่นกีฬาประจําทุกในทุกสัปดาห์เพื่อเสริมสร้างสุขภาพร่างกายให้แข็งแรง อีกทั้งเป็นการสนับสนุนให้คนไทยหันมาออกกําลังกายกันมากขึ้น เพื่อให้มีสุขภาพที่ดีและเป็นกําลังสําคัญเพื่อร่วมกันพัฒนาประเทศชาติให้เจริญก้าวหน้ามั่นคง และยั่งยืน โดยมี พลเอก วิลาศ อรุณศรี เลขาธิการนายกรัฐมนตรี ร่วมออกกําลังกายในครั้งนี้ด้วย
โอกาสนี้ นายกรัฐมนตรี ได้นําเจ้าหน้าที่ทําเนียบรัฐบาลเต้นแอโรบิกเพื่ออบอุ่นร่างกาย ในสัปดาห์นี้นายกรัฐมนตรีได้เลือกออกกําลังกายด้วยกีฬาเทเบิลเทนนิสหรือปิงปอง โดยเลือกเล่นในแบบประเภทเดียว 1 : 1 ร่วมกับเจ้าหน้าที่ทําเนียบรัฐบาลพร้อมสื่อมวลชน ซึ่งในระหว่างการแข่งขันฯ นายกรัฐมนตรีได้กล่าวกับ นายลักยิ้ม งามพจนวงศ์ ผู้แทนสมาคมเทเบิลเทนนิสแห่งประเทศไทยว่า รัฐบาลให้กําลังใจนักกีฬาและเจ้าหน้าที่ของสมาคมฯ ทุกคน พร้อมให้การสนับสนุนกีฬาเทเบิลเทนนิสและกีฬาประเภทอื่น ๆ อย่างเต็มที่
ทั้งนี้ หลังจบจากการเล่นกีฬาดังกล่าว ผลการแข่งขันคือ เจ้าหน้าที่ทําเนียบรัฐบาลเป็นฝ่ายชนะ 11-2 , 9-2 และสื่อมวลชน เป็นฝ่ายชนะ 10-7 หลังจากนั้น นายกรัฐมนตรีได้ขอเปลี่ยนตัวเพื่อไปปฏิบัติราชการต่อไป
**************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. เตือนตีกันในโรงพยาบาล ติดคุก 100% ไม่รอลงอาญา
วันพฤหัสบดีที่ 5 มีนาคม 2563
สธ. เตือนตีกันในโรงพยาบาล ติดคุก 100% ไม่รอลงอาญา
กระทรวงสาธารณสุข เตือนการทะเลาะวิวาทในโรงพยาบาล ห้องฉุกเฉิน ศาลพิพากษาจําคุก ไม่รอลงอาญา เผยกรณีห้องฉุกเฉิน โรงพยาบาลอ่างทอง ศาลจังหวัดอ่างทองพิพากษาลงโทษจําคุก 1 ปี 6 เดือน
กระทรวงสาธารณสุข เตือนการทะเลาะวิวาทในโรงพยาบาล ห้องฉุกเฉิน ศาลพิพากษาจําคุก ไม่รอลงอาญา เผยกรณีห้องฉุกเฉิน โรงพยาบาลอ่างทอง ศาลจังหวัดอ่างทองพิพากษาลงโทษจําคุก 1 ปี 6 เดือน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้รับรายงานจากนายแพทย์ประภาส ลี้สุทธิพรชัย ผู้อํานวยการโรงพยาบาลอ่างทอง กรณีที่มีกลุ่มวัยรุ่นทะเลาะวิวาทที่ห้องฉุกเฉินโรงพยาบาลอ่างทอง เมื่อวันที่ 10 พฤศจิกายน 2562 ที่ผ่านมา ศาลจังหวัดอ่างทองได้มีคําพิพากษาเมื่อวันที่ 2 มีนาคม 2563 ลงโทษจําคุกผู้ก่อเหตุภายในห้องฉุกเฉินทั้ง 3 คน คนละ 3 ปี แต่ผู้ก่อเหตุให้การรับสารภาพ จึงลดโทษให้กึ่งหนึ่ง เหลือจําคุกคนละ 1 ปี 6 เดือน ส่วนผู้ก่อเหตุบริเวณหน้าห้องฉุกเฉินจํานวน 8 คน ศาลพิพากษาเมื่อวันที่ 13 ธันวาคม 2562 ให้รับโทษจําคุกคนละ 6 เดือน แต่ผู้ก่อเหตุให้การรับสารภาพ จึงลดโทษให้กึ่งหนึ่ง เหลือจําคุกคนละ 3 เดือน ซึ่งพฤติการณ์แห่งคดีเป็นการทะเลาะวิวาทในโรงพยาบาลอันเป็นสาธารณสถานที่มีไว้สําหรับรักษาพยาบาลผู้ป่วยเจ็บ ไม่ควรที่ผู้ใดจะล่วงละเมิดเข้าไปทําลายความสงบเรียบร้อย เหตุที่เกิดขึ้นถือเป็นการกระทําที่อุกอาจ กระทบต่อสิทธิเสรีภาพของประชาชนโดยรวม จึงไม่สมควรรอการลงโทษ
“กระทรวงสาธารณสุขยืนยันจะดําเนินคดี ไม่มีการยอมความกับผู้ก่อเหตุความรุนแรงในพื้นที่โรงพยาบาล และขอความร่วมมือประชาชนป้องกันไม่ให้เกิดเหตุรุนแรง เพื่อให้โรงพยาบาลเป็นพื้นที่ปลอดความรุนแรง แพทย์ พยาบาล เจ้าหน้าที่ได้ดูแลรักษาผู้ป่วยอย่างเต็มที่” นายแพทย์สุขุมกล่าว
******************************** 5 มีนาคม 2563
รัฐบาลไทย-ข่าวทำเนียบรัฐบาล-สธ. กำหนด New Normal คนพิการเข้าถึงบริการฟื้นฟู
วันศุกร์ที่ 12 มิถุนายน 2563
สธ. กําหนด New Normal คนพิการเข้าถึงบริการฟื้นฟู
กระทรวงสาธารณสุข ร่วมกับภาคีเครือข่ายสุขภาพ จัดทําแนวทางปฏิบัติสําหรับสถานพยาบาลในการ ปรับรูปแบบบริการฟื้นฟู เพื่อให้ผู้ป่วย คนพิการ และผู้สูงอายุ ได้รับบริการฟื้นฟูสมรรถภาพฐานชีวิตวิถีใหม่
กระทรวงสาธารณสุข ร่วมกับภาคีเครือข่ายสุขภาพ จัดทําแนวทางปฏิบัติสําหรับสถานพยาบาลในการ ปรับรูปแบบบริการฟื้นฟู เพื่อให้ผู้ป่วย คนพิการ และผู้สูงอายุ ได้รับบริการฟื้นฟูสมรรถภาพฐานชีวิตวิถีใหม่
วันนี้ (12 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวง สาธารณสุข จังหวัดนนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า กระทรวงสาธารณสุขได้ปรับรูปแบบการจัดบริการฟื้นฟูสมรรถภาพฐานชีวิตวิถีใหม่ (New Normal) เพื่อให้ผู้ป่วย คนพิการ และผู้สูงอายุ เข้าถึงบริการฟื้นฟูสมรรถภาพ ลดความแออัด เพิ่มความปลอดภัยของผู้ป่วยและบุคลากรทางการแพทย์ โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ กรมการแพทย์ ร่วมกับราชวิทยาลัยแพทย์เวชศาสตร์ ฟื้นฟูแห่งประเทศไทย สภากายภาพบําบัด สมาคมนักกิจรรมบําบัด/อาชีวบําบัดแห่งประเทศไทย สมาคมโสตสัมผัสวิทยาและการแก้ไขการพูดแห่งประเทศไทย สมาคมกายอุปกรณ์ไทย ผู้แทนโรงพยาบาลศูนย์/ โรงพยาบาลชุมชน สํานักงานหลักประกันสุขภาพแห่งชาติ และสํานักงานประกันสังคม จัดทําแนวทางปฏิบัติการสําหรับสถานพยาบาลในการปรับรูปแบบบริการฟื้นฟูในสถานการณ์การระบาดของโควิด 19 ให้สถานพยาบาลนําไปประยุกต์ใช้ตามความเหมาะสมของสถานพยาบาลแต่ละพื้นที่
นายแพทย์ณัฐพงศ์กล่าวต่อว่า แนวทางปฏิบัติประกอบด้วย 1.การใช้เทคโนโลยีคัดกรองก่อนมาถึงโรงพยาบาลและก่อนเข้ารับบริการฟื้นฟู 2.การจัดกลุ่ม คัดแยก จัดลําดับความสําคัญของผู้ป่วย โดยประเมินจากความจําเป็นของบริการฟื้นฟู และความเสี่ยงต่อการติดเชื้อ แบ่งเป็น กลุ่มที่จําเป็นต้องได้รับบริการฟื้นฟูที่สถานพยาบาล ได้แก่ โรคหลอดเลือดสมองในระยะทองคือ 6 เดือนแรก ผู้ป่วยมีอาการปวดรุนแรงหรือมีภาวะแทรกซ้อน และกลุ่มผู้สูงอายุ โรคกระดูกและกล้ามเนื้อที่อาการไม่เปลี่ยนแปลง ไม่จําเป็นต้องมาสถานพยาบาล 3.ตรวจหาเชื้อโควิด 19 สําหรับผู้ที่ความเสี่ยง เช่น มีปัญหาการกลืน และการขับเสมหะ 4.ปรับสภาพแวดล้อมในสถานพยาบาล โดยคํานึงถึงปัจจัยที่ส่งผลกระทบต่อการแพร่กระจายเชื้อ ได้แก่ การระบายอากาศ การจัดระยะห่างของที่นั่งรอคอย/ เตียงบําบัด ความสะอาดของอุปกรณ์ อาคารสถานที่ เป็นต้น 5.การนัดหมายล่วงหน้า ผ่านไลน์ โทรศัพท์ หรือเว็บไซต์
นอกจากนี้ ยังเพิ่มรูปแบบบริการฟื้นฟูเพื่อการเข้าถึง ได้แก่ การฟื้นฟูทางไกลด้วย VDO call (Tele-rehabilitation) การเยี่ยมบ้านให้คําแนะนําการฟื้นฟูโดยทีมสหสาขาวิชาชีพ การให้คําปรึกษาผ่านทางโทรศัพท์หรือเทคโนโลยีอื่น ๆ บริการส่งยาทางไปรษณีย์ โดยเฉพาะกลุ่มที่อาการคงที่ และสร้างระบบการส่งต่อผู้ป่วยที่จําเป็นในเครือข่ายสถานพยาบาล โดยมีสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ซึ่งเป็นโรงพยาบาลฟื้นฟูระดับตติยภูมิ เป็นต้นแบบการดําเนินงาน
********************************* 12 มิถุนายน 2563
รัฐบาลไทย-ข่าวทำเนียบรัฐบาล-“บิ๊กอู๋” ลั่น ไทยพร้อมจัดกิจกรรมครบรอบ 100 ปี ILO ในฐานะสมาชิกผู้ร่วมก่อตั้ง
วันพุธที่ 6 มิถุนายน 2561
“บิ๊กอู๋” ลั่น ไทยพร้อมจัดกิจกรรมครบรอบ 100 ปี ILO ในฐานะสมาชิกผู้ร่วมก่อตั้ง
รมว.แรงงาน ร่วมหารือการจัดกิจกรรมเฉลิมฉลองครบรอบ 100 ปี องค์การแรงงานระหว่างประเทศ (ILO) ในฐานะสมาชิกผู้ร่วมก่อตั้ง เผย ไทยพร้อมแสดงศักยภาพและความมุ่งมั่นตั้งใจแก้ปัญหาด้านแรงงานอย่างจริงจัง
เมื่อวันที่ 5 มิถุนายน 2561 เวลา 11.30 - 12.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้ร่วมหารือกับ Ms. Tomoko Nishimoto, Assistant Director-General and Regional Director for Asia and the Pacific เกี่ยวกับกิจกรรมการเฉลิมฉลองครบรอบ 100 ปี องค์การแรงงานระหว่างประเทศ (ILO) ในปี พ.ศ. 2562 ซึ่ง ILO มีแผนกําหนดการจัดงานฯ ในวันที่ 11 เมษายน 2562 โดยจะถ่ายทอดสดจาก 24 ประเทศทั่วโลก ประเทศละ 1 ชั่วโมง และประเทศไทยจะเป็นหนึ่งในประเทศดังกล่าวด้วย สําหรับรูปแบบการจัดงานและสถานที่ถ่ายทําจะแสดงออกถึงความเป็นไทย
รมว.แรงงาน กล่าวว่า ประเทศไทยเป็นประเทศกลุ่มแรกในอาเซียนที่อยู่ในฐานะสมาชิกผู้ร่วมก่อตั้ง ILO และได้เป็นสมาชิก ILO มาครบ 100 ปี กระทรวงแรงงานจึงมีความยินดีเป็นอย่างยิ่งที่จะให้การสนับสนุนกิจกรรมดังกล่าว ซึ่งประโยชน์ที่จะได้รับจากการจัดกิจกรรมจะช่วยสร้างความเชื่อมั่นให้กับนานาประเทศได้ว่า ประเทศไทยได้ปฏิบัติตามกฎระเบียบของ ILO อย่างเคร่งครัด และแสดงให้เห็นถึงความมุ่งมั่นตั้งใจในการดําเนินงานด้านการแก้ปัญหาแรงงานภายในประเทศอย่างจริงจัง
+++++++++++++++++++++++
รัฐบาลไทย-ข่าวทำเนียบรัฐบาล-วศ.อว. ร่วมมือ สถาบันสิ่งทอพัฒนามาตรฐานผลิตภัณฑ์ผ้า เพื่อต่อยอดงานวิจัยสู้ไวรัส COVID-19
วันศุกร์ที่ 10 เมษายน 2563
วศ.อว. ร่วมมือ สถาบันสิ่งทอพัฒนามาตรฐานผลิตภัณฑ์ผ้า เพื่อต่อยอดงานวิจัยสู้ไวรัส COVID-19
วศ.อว. ร่วมมือ สถาบันสิ่งทอพัฒนามาตรฐานผลิตภัณฑ์ผ้า เพื่อต่อยอดงานวิจัยสู้ไวรัส COVID-19
เมื่อวันที่ 25 มีนาคม 2563 นางสาวนิสากร จึงเจริญธรรม อธิบดีกรมวิทยาศาสตร์บริการ พร้อมด้วยผู้บริหารและทีมนักวิทยาศาสตร์ เข้าร่วมหารือในประเด็นการพัฒนาห้องปฏิบัติการทดสอบหน้ากากอนามัย ณ สถาบันพัฒนาอุตสาหกรรมสิ่งทอ (กล้วยน้ําไท) โดยมี ดร.ชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ และคณะให้การต้อนรับ การหารือในครั้งนี้มีวัตถุประสงค์เพื่อร่วมมือพัฒนากระบวนการทดสอบมาตรฐานหน้ากากอนามัยแบบผ้า การทําชุดป้องกันเชื้อโรคให้บุคลากรทางการแพทย์ใช้ป้องกันไวรัส Covid-19 รวมถึงงานวิจัยด้านอื่นๆ เพื่อช่วยเหลือประชาชน ช่วยลดภาระการทํางานของบุคลากรทางการแพทย์ รวมไปถึงช่วยเหลือภาครัฐในการรับมือกับการแพร่ระบาดไวรัสโควิด-19
นอกจากนี้ทีมนักวิทยาศาสตร์ได้เข้าศึกษาดูงานด้านผลิตภัณฑ์ผ้าทอเพื่อนําองค์ความรู้ที่ได้ไปพัฒนาและดําเนินงานโครงการส่งเสริมวิสาหกิจรายย่อยเพื่อยกระดับสินค้า OTOP ให้ได้มาตรฐานในพื้นที่ภูมิภาค ณ กรมส่งเสริมอุตสาหกรรม โดยมี นายสุรพล ปลื้มใจ ผู้อํานวยการกองพัฒนาอุตสาหกรรมชุมชน และคณะให้การต้อนรับ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ร่วมเป็นสักขีพยานในการรับมอบสุขาเพื่อประชาชน จุดที่ 4 และจุดที่ 5 บริเวณสนามหลวงฝั่งเหนือ
วันอังคารที่ 17 มกราคม 2560
รองปลัดกระทรวงอุตสาหกรรม ร่วมเป็นสักขีพยานในการรับมอบสุขาเพื่อประชาชน จุดที่ 4 และจุดที่ 5 บริเวณสนามหลวงฝั่งเหนือ
16 มกราคม 2560 รองปลัดกระทรวงอุตสาหกรรม ร่วมเป็นสักขีพยานในการรับมอบสุขาเพื่อประชาชน จุดที่ 4 และจุดที่ 5 บริเวณสนามหลวงฝั่งเหนือ
วันที่ 16 มกราคม 2560 นางสาวนิสากร จึงเจริญธรรม รองปลัดกระทรวงอุตสาหกรรม ร่วมเป็นสักขีพยานในการรับมอบสุขาเพื่อประชาชน จุดที่ 4 และจุดที่ 5 บริเวณสนามหลวงฝั่งเหนือ (ข้างเต๊นท์พักคอย ก. และหลังเต๊นท์พักคอย จ.) จากคุณยุทธนา เจียมตระการ ผู้ช่วยผู้จัดการใหญ่-การบริหาร SCG โดยมีนายภัทรุตม์ ทรรทรานนท์ ปลัดกรุงเทพมหานคร เป็นผู้รับมอบสุขาเพื่อประชาชนฯ เพื่อรองรับการใช้งานจากประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-รมว.สธ.กำชับให้คณะกรรมการตรวจสอบข้อเท็จจริงกรณีอุบัติเหตุรถชนในกระทรวงสาธารณสุขให้เสร็จสิ้นเร็วที่สุด
วันพฤหัสบดีที่ 16 พฤศจิกายน 2560
รมว.สธ.กําชับให้คณะกรรมการตรวจสอบข้อเท็จจริงกรณีอุบัติเหตุรถชนในกระทรวงสาธารณสุขให้เสร็จสิ้นเร็วที่สุด
รัฐมนตรีว่าการกระทรวงสาธารณสุข กําชับคณะกรรมการตรวจสอบข้อเท็จจริงกรณีอุบัติเหตุรถชนรปภ.ในกระทรวงสาธารณสุข ให้ได้ข้อเท็จจริงเบื้องต้นให้เสร็จสิ้นโดยเร็วที่สุด เพื่อพิจารณาดําเนินการต่อไป
รัฐมนตรีว่าการกระทรวงสาธารณสุข กําชับคณะกรรมการตรวจสอบข้อเท็จจริงกรณีอุบัติเหตุรถชนรปภ.ในกระทรวงสาธารณสุข ให้ได้ข้อเท็จจริงเบื้องต้นให้เสร็จสิ้นโดยเร็วที่สุด เพื่อพิจารณาดําเนินการต่อไป
วันนี้ (16 พฤศจิกายน 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับกรณีอุบัติเหตุรถชนพนักงานรักษาความปลอดภัย (รปภ.) ในกระทรวงสาธารณสุข ว่า ได้สั่งการให้ปลัดกระทรวงสาธารณสุข กําชับคณะกรรมการตรวจสอบข้อเท็จจริง ที่มีนายแพทย์ณัฐวุฒิ ประเสริฐสิริพงศ์ ผู้ตรวจราชการกระทรวงสาธารณสุข และนิติกร กลุ่มเสริมสร้างวินัยและคุณธรรม เป็นกรรมการและเลขานุการ เร่งดําเนินการตรวจสอบข้อเท็จจริงให้เสร็จสิ้นโดยเร็วที่สุดเนื่องจากอยู่ในความสนใจของสังคม เพื่อนําไปประกอบการพิจารณาดําเนินการต่อไป เช่น เป็นการทําความผิดทางวินัยหรือไม่ เกิดความเสียหายใดแก่ทางราชการซึ่งจะต้องหาผู้รับผิดชอบชดใช้หรือไม่ ซึ่งคณะกรรมการชุดนี้ไม่มีอํานาจเกี่ยวกับคดีทางอาญา
สําหรับจะมีกรณีขับขี่ขณะเมาสุราหรือไม่ คณะกรรมการฯ จะตรวจสอบ โดยอาจนําข้อมูลจากเจ้าหน้าที่ตํารวจมาประกอบการพิจารณา หากพบข้อเท็จจริงว่าเป็นเช่นนั้น จะรายงานให้ผู้บังคับบัญชาผู้มีอํานาจ แต่งตั้งคณะกรรมการสอบสวนทางวินัยต่อไป
*********************************** 16 พฤศจิกายน 2560
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้หน่วยงานที่เกี่ยวข้องลงพื้นที่ช่วยเหลือประชาชนจากสถานการณ์น้ำท่วมอย่างใกล้ชิด
วันอังคารที่ 1 พฤศจิกายน 2559
นายกรัฐมนตรีสั่งการให้หน่วยงานที่เกี่ยวข้องลงพื้นที่ช่วยเหลือประชาชนจากสถานการณ์น้ําท่วมอย่างใกล้ชิด
นายกรัฐมนตรีสั่งการให้หน่วยงานที่เกี่ยวข้องลงพื้นที่ช่วยเหลือประชาชนจากสถานการณ์น้ําท่วมอย่างใกล้ชิด
วันนี้ (4 ตุลาคม 2559) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงสถานการณ์น้ําในขณะนี้ว่า รัฐบาลได้พยายามอย่างเต็มที่เพื่อไม่ให้ประชาชนได้รับผลกระทบจากการระบายน้ําออกจากเขื่อน โดยได้สั่งการให้หน่วยงานที่เกี่ยวข้องลงไปในพื้นที่เพื่อช่วยเหลือบรรเทาความเดือดร้อนให้กับประชาชนอย่างใกล้ชิด แต่ขอให้ช่วยกันทําความเข้าใจกับประชาชนว่าช่วงนี้ว่า น้ําฝนภาคเหนือนั้นมีจํานวนมาก ประกอบกับน้ําฝนตกเหนือเขื่อนทําให้ประชาชนอาจจะได้รับผลกระทบ พร้อมกล่าวยืนยันว่าการระบายน้ําออกจากเขื่อนลงในพื้นที่ยังอยู่ในเกณฑ์ที่ปกติ สําหรับประชาชนที่ได้รับผลกระทบจากการปล่อยน้ําท่วมพื้นที่การเกษตร และใช้เป็นแก้มลิงในการ กักเก็บน้ํา รัฐบาลเตรียมหามาตรการเยียวยาชดเชย โดยอยู่ในขั้นตอนการพิจารณา ส่วนประชาชน ที่ได้รับผลกระทบจะได้รับการเยียวยาตามหลักเกณฑ์การช่วยเหลือของรัฐบาลต่อไป
---------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินจากกลุ่มรวมพลังใจ พลังที่มาจากใจ ช่วยพี่น้องประสบภัยน้ำท่วม
วันพฤหัสบดีที่ 14 กันยายน 2560
รมต.นร. ออมสินฯ รับมอบเงินจากกลุ่มรวมพลังใจ พลังที่มาจากใจ ช่วยพี่น้องประสบภัยน้ําท่วม
รมต.นร. ออมสินฯ รับมอบเงินจากกลุ่มรวมพลังใจ พลังที่มาจากใจ ช่วยพี่น้องประสบภัยน้ําท่วม จํานวน 501,107 บาท
วันนี้ (14 ก.ย. 60) เวลา 09.30 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงิน จํานวน 501,107 บาท จากร้อยโทหญิงพิมดาว พานิชสมัย ที่อาสาชักชวนเพื่อนศิลปินดาราร่วมวงการ จัดโครงการพิเศษ“พลังใจ”#พลังที่มาจากใจ เมื่อช่วงเดือนสิงหาคม 2560 ณไลฟ์สไตล์ ฮอลล์ ชั้น2ศูนย์การค้าสยามพารากอน ที่ผ่านมาเพื่อนําเงินไปช่วยเหลือเยียวยาผู้ประสบอุทกภัยในพื้นที่จังหวัดสกลนครและจังหวัดใกล้เคียง ผ่านกองทุนเงินช่วยเหลือผู้ประสบสาธารณภัย สํานักนายกรัฐมนตรีต่อไป
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณสําหรับน้ําใจของคณะบุคคลที่ได้ร่วมบริจาคผ่านโครงการพิเศษดังกล่าว พร้อมกล่าวว่า จะนําเงินที่ได้รับมอบครั้งนี้เข้ากองทุนช่วยเหลือผู้ประสบภัยตามวัตถุประสงค์ของผู้มอบต่อไป
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- รมต. นร. นายเทวัญ ฯ ลงพื้นที่ให้กำลังใจเจ้าหน้าที่ประจำจุดตรวจในพื้นที่ จ.นนทบุรี และ จ.ปทุมธานี วอนประชาชนร่วมมือ ไม่ฝ่าฝืนเคอร์ฟิว ยับยั้งการแพร่ระบาดไวรัสโควิด-19
วันศุกร์ที่ 17 เมษายน 2563
รมต. นร. นายเทวัญ ฯ ลงพื้นที่ให้กําลังใจเจ้าหน้าที่ประจําจุดตรวจในพื้นที่ จ.นนทบุรี และ จ.ปทุมธานี วอนประชาชนร่วมมือ ไม่ฝ่าฝืนเคอร์ฟิว ยับยั้งการแพร่ระบาดไวรัสโควิด-19
รมต. นร. นายเทวัญ ฯ ลงพื้นที่ให้กําลังใจเจ้าหน้าที่ประจําจุดตรวจในพื้นที่ จ.นนทบุรี และ จ.ปทุมธานี วอนประชาชนร่วมมือ ไม่ฝ่าฝืนเคอร์ฟิว ยับยั้งการแพร่ระบาดไวรัสโควิด-19
วันนี้ (16 เมษายน 2563) เวลา 22.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฎฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ลงพื้นที่ให้กําลังใจเจ้าหน้าที่ปฏิบัติงานช่วงเคอร์ฟิว จ.นนทบุรี และ จ.ปทุมธานี ซึ่งพบว่าเป็นจุดที่มีการสัญจรอย่างคับคั่ง
รัฐมนตรีประจําสํานักนายกรัฐมนตรีได้เดินทางไปยังจุดตรวจ ถนน 340 (ขาออก) ตั้งอยู่บริเวณหน้า อบต.ไทรใหญ่ ตําบลไทรน้อย อําเภอไทรน้อย จังหวัดนนทบุรี มีกําลังเจ้าหน้าที่ประจําจุด จํานวน 41 นาย ซึ่งบูรณาการการทํางานร่วมกันระหว่าง เจ้าหน้าที่ตํารวจ 18 นาย เจ้าหน้าที่ทหาร 2 นาย เจ้าหน้าที่ปกครอง 12 นาย เจ้าหน้าที่สาธารณสุข 5 นาย เจ้าหน้าที่ขนส่ง 3 นาย และ อาสาสมัคร 1 นาย
จากนั้น รัฐมนตรีประจําสํานักนายกรัฐมนตรีได้เดินทางไปยัง จุดตรวจ ถนน พหลโยธิน (ขาออก) หน้าห้างเทสโกโลตัส ตําบลคลองหนึ่ง อําเภอคลองหลวง จังหวัดปทุมธานี มีกําลังเจ้าหน้าที่ประจําจุด จํานวน 114 นาย ซึ่งบูรณาการการทํางานร่วมกันระหว่าง เจ้าหน้าที่ตํารวจ 36 นาย เจ้าหน้าที่ปกครอง 45 นาย เจ้าหน้าที่สาธารณสุข 18 นาย เจ้าหน้าที่ขนส่ง 6 นาย และอาสาสมัคร 9 นาย
ภายหลังการตรวจเยี่ยมให้กําลังใจเจ้าหน้าที่ประจําจุดตรวจทั้งสองแห่ง รัฐมนตรีประจําสํานักนายกรัฐมนตรีได้มอบเครื่องดื่มบํารุงกําลัง เพื่อเป็นขวัญและกําลังใจให้เจ้าหน้าที่ พร้อมแสดงความห่วงใยในการปฏิบัติหน้าที่ และขอให้เจ้าหน้าที่ทุกคนปลอดภัย
รัฐมนตรีประจําสํานักนายกรัฐมนตรี กล่าวว่า การลงพื้นที่ในครั้งนี้ได้มาเห็นการปฏิบัติงานของเจ้าหน้าที่ที่หลายฝ่าย ที่มาทํางานร่วมกันเพื่อดูแลประชาชน สถานการณ์โดยทั่วไปพบว่ามีการกระทําผิดน้อยลง และได้รับความร่วมมือจากประชาชนเป็นอย่างดี จะเห็นได้ว่าสถานการณ์ผู้ป่วยโควิด-19 รายใหม่ลดลงเรื่อย ๆ ส่วนหนึ่งมาจากการที่รัฐบาลประกาศเคอร์ฟิว โดยห้ามออกจากบ้าน เคหสถานทั่วประเทศในช่วงเวลา 22.00 น. ถึง 04.00 น. เว้นแต่มีความจําเป็น หรือเป็นผู้ที่ประกอบอาชีพที่ได้รับการยกเว้นเท่านั้น ผู้ใดฝ่าฝืนข้อกําหนด หรือคําสั่ง ต้องระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ จึงขอให้ประชาชนปฏิบัติตามและให้ความร่วมมือกับเจ้าหน้าที่ เพื่อให้สถานการณ์การแพร่ระบาดเชื้อไวรัสโควิด-19 คลี่คลายโดยเร็ว
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. มุ่งคุ้มครองแรงงานสอดคล้องสากล เน้นทำความเข้าใจภาคสังคม
วันอังคารที่ 20 มีนาคม 2561
กสร. มุ่งคุ้มครองแรงงานสอดคล้องสากล เน้นทําความเข้าใจภาคสังคม
กรมสวัสดิการและคุ้มครองแรงงาน ชูบทบาทคุ้มครองแรงงานสอดคล้องมาตรฐานสากล เสริมประสิทธิภาพเจ้าหน้าที่ทําความเข้าใจภาคสังคม เน้นทันสถานการณ์ด้านแรงงานระหว่างประเทศ พร้อมร่วมมือปฏิบัติตามกฎหมาย
กรมสวัสดิการและคุ้มครองแรงงาน ชูบทบาทคุ้มครองแรงงานสอดคล้องมาตรฐานสากล เสริมประสิทธิภาพเจ้าหน้าที่ทําความเข้าใจภาคสังคม เน้นทันสถานการณ์ด้านแรงงานระหว่างประเทศ พร้อมร่วมมือปฏิบัติตามกฎหมาย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า บทบาทการดําเนินงานของกสร. ไม่ได้มีขอบเขตเฉพาะบริบททางสังคมและแรงงานภายในประเทศเท่านั้น แต่ต้องคํานึงมาตรฐาน หลักการสากลด้านแรงงาน รวมไปถึงประเด็นการค้าระหว่างประเทศที่หยิบยกประเด็นเรื่องสิทธิแรงงานมาเป็นเครื่องมือในการกีดกันทางการค้า ซึ่งที่ผ่านมา กสร. ได้ปรับปรุงแก้ไขกฎหมายให้สอดคล้องกับอนุสัญญาและข้อแนะขององค์การแรงงานระหว่างประเทศ หรือ ILO รวมทั้งได้กําหนดนโยบายและแนวทางการปฏิบัติงานเพื่อป้องกันและแก้ไขการละเมิดสิทธิด้านแรงงานมาอย่างต่อเนื่อง แต่ความสําคัญของการดําเนินการดังกล่าวอยู่ที่ต้องทําความเข้าใจกับภาคสังคมเพื่อให้เกิดการรับรู้ และร่วมมือในการปฏิบัติจึงจะทําให้การยกระดับการคุ้มครองสิทธิแรงงานก้าวเข้าสู่มาตรฐานสากลได้อย่างแท้จริง
อธิบดี กล่าวต่อไปว่า เพื่อเสริมประสิทธิภาพในการดําเนินการในเรื่องดังกล่าว กสร. จึงได้จัดอบรมให้ความรู้เรื่องสถานการณ์ระหว่างประเทศกับการปฏิบัติงานของกสร. ให้กับเจ้าหน้าที่ในหน่วยปฏิบัติ โดยมุ่งหวังให้มีความเข้าใจในเรื่องของมาตรฐานแรงงานสากล สถานการณ์ด้านแรงงานและการแข่งขันในเวทีการค้าโลก ตลอดจนสามารถถ่ายทอดให้แก่นายจ้าง ลูกจ้าง และผู้ที่เกี่ยวข้องได้มีความรู้ความเข้าใจ และปรับตัวได้ทันต่อสถานการณ์ที่เปลี่ยนแปลงไป ซึ่งได้จัดขึ้นระหว่างวันที่ 19-20 มีนาคม 2561 มีเจ้าหน้าที่เข้าร่วมกว่า 50 คน
รัฐบาลไทย-ข่าวทำเนียบรัฐบาล-ผุ้ตรวจฯ ภานุวัฒน์ ตรวจเยี่ยมโรงไฟฟ้า จ.อุดรธานี
วันจันทร์ที่ 2 กันยายน 2562
ผุ้ตรวจฯ ภานุวัฒน์ ตรวจเยี่ยมโรงไฟฟ้า จ.อุดรธานี
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ลงพื้นที่ จ.อุดรธานี เข้าตรวจเยี่ยมบริษัท บัวสมหมายไบโอแมส จํากัด
วันที่ 1 กันยายน 2562 เวลา 13.00 น. นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ลงพื้นที่ จ.อุดรธานี เข้าตรวจเยี่ยมบริษัท บัวสมหมายไบโอแมส จํากัด ซึ่งดําเนินกิจการผลิตไฟฟ้าจากวัสดุชีวมวล เช่น แกลบ เปลือกไม้ยางพารา โดยมีนางสาวพิราพร สมทรัพย์ ผู้จัดการทั่วไป และเจ้าหน้าที่อุตสาหกรรมจังหวัดอุดรธานี ให้การต้อนรับ
รัฐบาลไทย-ข่าวทำเนียบรัฐบาล-"สธ." เน้นย้ำประชาชนเฝ้าระวังฝุ่น PM2.5 แนะสวมหน้ากาก N95 ป้องกัน โหลดแอพ Air4thai เพื่อเกาะติดสถานการณ์
วันอาทิตย์ที่ 10 พฤศจิกายน 2562
"สธ." เน้นย้ําประชาชนเฝ้าระวังฝุ่น PM2.5 แนะสวมหน้ากาก N95 ป้องกัน โหลดแอพ Air4thai เพื่อเกาะติดสถานการณ์
"สธ." เน้นย้ําประชาชนเฝ้าระวังฝุ่น PM2.5 แนะสวมหน้ากาก N95 ป้องกัน โหลดแอพ Air4thai เพื่อเกาะติดสถานการณ์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากสถานการณ์ฝุ่นละอองขนาดเล็ก PM2.5 ที่มีค่าฝุ่นละอองเกินมาตรฐานในบางพื้นที่ของกรุงเทพมหานครและปริมณฑล นายอนุทิน ชาญวีรกูล รอง นรม. และรมว.สาธารณสุข(สธ.) มีความเป็นห่วงพี่น้องประชาชน จากสภาพอากาศที่เริ่มส่งผลกระทบต่อสุขภาพ จึงขอให้ประชาชนในพื้นที่ปฏิบัติตามคําแนะนําในการป้องกันตนเองที่ถูกต้อง ด้วยการตรวจเช็คคุณภาพอากาศ PM2.5 ผ่านแอพพลิเคชั่น Air4thai หรือติดตามสถานการณ์คุณภาพอากาศทางเว็บไซต์กรมควบคุมมลพิษ หรือจากเฟซบุ๊กเพจ “คนรักอนามัย ใส่ใจอากาศ PM2.5” ของกระทรวงสาธารณสุข โดยให้สังเกตที่สีเป็นหลัก หากเป็นสีส้มและสีแดง ซึ่งเป็นค่าฝุ่นละอองที่เกินมาตรฐาน และมีผลกระทบต่อสุขภาพควรปฏิบัติตนตามคําแนะนําอย่างเคร่งครัด
น.ส.ไตรศุลี กล่าวด้วยว่า ผู้อยู่ในกลุ่มกลุ่มเสี่ยง โดยเฉพาะเด็กเล็ก  ผู้สูงอายุ หญิงมีครรภ์ ผู้ป่วยโรคภูมิแพ้ หอบหืด เยื่อบุตาอักเสบ หัวใจและหลอดเลือด ผู้ที่ทํางานอยู่กลางแจ้งเป็นเวลานานหรืออาศัยในพื้นที่เสี่ยง ควรปิดประตูหน้าต่างให้มิดชิด งดกิจกรรมหรือออกกําลังกายกลางแจ้ง สําหรับผู้ที่มีโรคประจําตัวควรเตรียมยาและอุปกรณ์ที่จําเป็นให้พร้อม ให้สวมหน้ากากอนามัยหรือหน้ากาก N95 โดยต้องใส่ให้ถูกวิธีด้วย ที่สําคัญไม่ควรสวมใส่หน้ากากทุกชนิดในขณะที่ออกกําลังกายอย่างเด็ดขาด เพราะจะส่งผลให้ระบบหัวใจและหลอดเลือดทํางานหนักมากขึ้นและเป็นอันตรายได้ ทั้งนี้ ขอให้ติดตามสถานการณ์คุณภาพอากาศอย่างต่อเนื่องด้วย